́й чте́тъ мл҃тву сію̀: ̑и бж҃е вседержи́телю, изнача́ла полє́зная человѣ́ческому ро́ду вся̂ дѣ́йствуяй, хра́мы руко́ю человѣ́ческою сотворє́нная и́мени твоему̀ ст҃о́му созда́ти, и ты̂я въ сла́ву свою̀ ѡсщ҃а́ти, и мѣ́сто селе́нія сла́вы твоея̀ нарица́ти восхотѣ́вый;и рабо́мъ твои́мъ мѡѷсе́омъ ѡдѣя̂нія архіерє́йская, іерє́йская же и леѵі̂тская, и ина̂я разли̂чная украшє́нія въ бл҃голѣ́піе и красоту̀ ст҃и́лища и ѻлтаря̀ твоегѡ̀ бы́ти повелѣ́вый:услы́ши млс̑тивнѡ ны́нѣ молє́нія на̂ша, и ѻдє́жды сія̂ , въ че́сть и сла́ву прест҃а́гѡ и́мене твоегѡ̀, въ украше́ніе же и бл҃голѣ́піе служи́телємъ ст҃а́гѡ твоегѡ̀ ѻлтаря̀, и ст҃ы́хъ твои́хъ та̂инъ угото́влєнныя, мно́ю смире́ннымъ и недосто́йнымъ рабо́мъ твои́мъ бл҃гословѝ, ѡчи́сти и ѡст҃ѝ, я́кѡ да къ служе́нію ст҃ы̂мъ твои̂мъ та́йнамъ, и ко вся́кому славосло́вію прест҃а́гѡ и́мене твоегѡ̀ достѡ́йны бы́ти явя́тся, и сщ҃є́ннымъ служи́телємъ твои̂мъ тѣ́ми ѡдѣва́ющымся, да бу́дутъ въ избавле́ніе и покро́въ ѿ всѣ́хъ ко́зней и собла́знѡвъ вра́жіихъ, въ твое́ же бл҃гоугожде́ніе, и досто́йное служе́ніе ст҃ы̂мъ твои̂мъ та́йнамъ, и въ снабдѣ́ніе твоея̀ бл҃года́ти и млс̑рдія:бл҃года́тію и щедро́тами, и чл҃вѣколю́біемъ єдиноро́днагѡ твоегѡ̀ сн҃а, съ ни́мже бл҃гослове́нъ єсѝ, съ прест҃ы́мъ, и бл҃ги́мъ, и животворя́щимъ твои́мъ дх҃омъ, ны́нѣ и при́снѡ, и во вѣ́ки вѣкѡ́въ